آمریکا بیرلشمیش دؤولتلرینین و ایران آراسین‌داکی گرگین‌لیک و بو سبب‌دن آرتان گرگین‌لیک قایغییا سبب اولدو.
آوروپا بیرلیگی کمیسیونو سؤزچوسو مایا کوجیژانیچ، آمریکا پرزیدنتی دونالد ترامپین تویتردن "ایران ساواشماق ایستییرسه، بو ایرانین رسما سونو اولاجاق" پایلاشیمی حاقین‌دا سواللاری جاوابلاندیردی.
بیر تویت حاقیندا یوروم وئرمه‌یه‌جگینی ایفاده ائد‌ن کوجیژانیج، "آنجاق، داها گئنیش آچیدان باخساق، بؤلگه‌نین داها چوخ ثابت‌سیزلییه احتیاجی یوخدور. بو داوام‌لی اولاراق سؤیله‌دیگیمیز بیر شئی. هر نؤوع تحریکدن قاچینیلمالی و گرگین‌لیگی آزالداجاق هر جور چابا گؤستریلمه‌لی‌دیر" دگرلندیرمه‌سینی وئردی.
بیرلشمیش میللتلر تشکیلاتینین باش کاتیبی استفان دوژاریج گونلوک مطبوعات کنفرانسین‌دا، آمریکا و ایران آراسین‌دا یوکسلن گرگینلیگین قایغی وئریجی اولدوغونا دقت چکرک،
"بوتون طرفلره گرگینلیگی آرتیران سؤیلملرینی آزالتماسی چاغریسی ائدیریک. بؤلگه قیریلقان و ایستر ساحه‌ده‌کی ائیلملر، ایستر رتوریک اولسون، بوتون گلیشمه‌لر یانلیش یوروملانابیلیر و هله ده قیریلقان اولان بؤلگه‌نی داها دا ایستیقرارسیزلاشدیرابیلیر'' دئدی.
